ויסקונסין ‎ -  אילוף ‎ לחיים ‎ בעוני‎ 


השבוע ‎ על ‎ הכנסת ‎ להחליט, ‎ אם ‎ לבטל ‎ את ‎ תוכנית ‎ ויסקונסין, ‎ או ‎ להרחיבה.‎ 


סעיף ‎ בדבר ‎ הרחבת ‎ "תוכנית ‎ ויסקונסין"‎ (המכונה ‎ "אורות‎ 
לתעסוקה") ‎ לכל ‎ הארץ ‎ נכלל ‎ בחוק ‎ ההסדרים, ‎ שנילווה‎ 
לתקציב ‎ הדו-שנתי ‎ שהכינה ‎ הממשלה. ‎ אולם ‎ הדיון ‎ בו ‎ נמשך‎ 
יותר ‎ מאשר ‎ בסעיפים ‎ אחרים. ‎ כעת ‎ עומדת ‎ בפני ‎ הכנסת‎ 
ההכרעה: ‎ לאשר ‎ את ‎ הצעת ‎ הממשלה ‎ בדבר ‎ הרחבת ‎ התוכנית‎ 
לכל ‎ הארץ, ‎ או ‎ לבטלה.‎ 

במהלך ‎ דיון ‎ בוועדת ‎ העבודה ‎ והרווחה ‎ בשבוע ‎ שעבר, ‎ אמר‎ 
ח״כ ‎ דב ‎ חנין‎ (חד״ש): ‎ "תוכנית ‎ ויסקונסין ‎ היא ‎ מהלך ‎ מסוכן‎ 
של ‎ הפרטת ‎ שירות ‎ התעסוקה ‎ בישראל. ‎ התוכנית ‎ מאפשרת‎ 
לחברות ‎ פרטיות ‎ לשלול ‎ מאזרחים ‎ את ‎ רשת ‎ הביטחון‎ 
החברתית ‎ האחרונה ‎ -  קצבת ‎ הבטחת ‎ ההכנסה. ‎ ביסוד ‎ תוכנית‎ 
ויסקונסין ‎ עומדת ‎ ההשקפה, ‎ שבעיית ‎ האבטלה ‎ נגרמת ‎ בגלל‎ 
אנשים ‎ שאינם ‎ מעוניינים ‎ לעבוד. ‎ מתפיסה ‎ זו ‎ נגזר ‎ מודל‎ 
הפתרון ‎ של ‎ לייסר ‎ אנשים ‎ בשוטים, ‎ ואם ‎ זה ‎ לא ‎ מספיק ‎ -  אז‎ 
לייסר ‎ אותם ‎ גם ‎ בעקרבים. ‎ זו ‎ תפיסה ‎ מוטעית ‎ מן ‎ היסוד: ‎ רוב‎ 
האנשים ‎ מעוניינים ‎ לעבוד. ‎ בעיית ‎ האבטלה ‎ נגרמת ‎ לא ‎ בגלל‎ 
המובטלים, ‎ אלא ‎ בגלל ‎ מחסור ‎ במקומות ‎ עבודה ‎ מתאימים.‎ 
עינוי ‎ המובטלים ‎ לא ‎ יכול ‎ לפתור ‎ מאומה, ‎ אלא ‎ רק ‎ ליצור ‎ שלל‎ 
בעיות ‎ חדשות".‎ 

הנתונים ‎ מלמדים, ‎ כי ‎ בתוכנית ‎ אולצו ‎ להשתתף ‎ עד ‎ כה ‎ כ-‎ 
40  אלף ‎ מובטלים ‎ מקבלי ‎ הבטחת ‎ הכנסה. ‎ מהם ‎ כ-10 ‎ אלפים‎ 
הושמו ‎ בעבודה, ‎ אך ‎ רק ‎ 4  אלפים ‎ התמידו ‎ בעבודה ‎ שמונה‎ 
חודשים. ‎ וזאת ‎ למרות ‎ ההשקעה ‎ הממשלתית ‎ הגדולה,‎ 
שממנה ‎ גזרו ‎ החברות ‎ הפרטיות ‎ רווחים ‎ נאים.‎ 

על ‎ ההתעקשות ‎ של ‎ הממשלה ‎ להרחיב ‎ את ‎ התוכנית‎ 
מלמדים ‎ דבריו ‎ של ‎ ■וגיין ‎ קנדל, ‎ ראש ‎ המועצה ‎ לכלכלה‎ 
במשרד ‎ ראש ‎ הממשלה ‎ (ידיעות ‎ אחרונות״, ‎ 25.12). ‎ בתשובה‎ 
לטענה, ‎ כי ‎ אותם ‎ מובטלים ‎ שמצאו ‎ עבודה ‎ בעזרת ‎ תוכנית‎ 
ויסקונסין ‎ משתכרים ‎ בממוצע ‎ רק ‎ 2,500  שקלים ‎ -  פחות‎ 
משכר ‎ המינימום. ‎ השיב ‎ קנדל: ‎ "רבע ‎ מהשכירים ‎ בישראל‎ 
מביאים ‎ הביתה ‎ פחות ‎ משכר ‎ המינימום... ‎ גם ‎ אם ‎ ההכנסה ‎ נטו‎ 
של ‎ המשפחה, ‎ שראשה ‎ יצא ‎ עכשיו ‎ לעבודה, ‎ לא ‎ השתפרה,‎ 
בגלל ‎ ביטול ‎ הקצבה ‎ של ‎ ביטוח ‎ לאומי, ‎ זו ‎ בעיני ‎ מהפכה".‎ 

והרי ‎ זה ‎ בדיוק ‎ שורש ‎ העניין: ‎ תוכנית ‎ ויסקונסין ‎ נועדה‎ 
ל״אלף" ‎ מובטלים ‎ לעבוד ‎ בשכר ‎ אפסי ‎ ולחיות ‎ בעוני ‎ מרוד.‎ 


רצח ‎ פלסטינים ‎ בשכם ‎ - 
כלי ‎ פוליטי ‎ בידי ‎ נתניהו־ברק‎ 

מותם ‎ של ‎ שלושת ‎ הפלסטינים, ‎ פעילי ‎ פתח׳ ‎ בשכם, ‎ היה‎ 
תוצאה ‎ של ‎ רצח ‎ בדם ‎ קר ‎ בידי ‎ חיילים ‎ ישראלים, ‎ שנשלחו‎ 
למשימה ‎ עם ‎ הנחיה ‎ ברורה: ‎ לירות ‎ למוות ‎ בראיד ‎ סרכג׳י,‎ 
עדנאן ‎ סובוח ‎ ורסאן ‎ אבו-שרח, ‎ עליהם ‎ נאמר, ‎ כי ‎ הם ‎ ביצעו‎ 
את ‎ פיגוע ‎ הירי, ‎ שהרג ‎ את ‎ המתנחל ‎ מאיר ‎ חי.‎ 

עדי ‎ ראייה ‎ לרצח ‎ בשכם ‎ סיפרו, ‎ כי ‎ השלושה ‎ לא ‎ היו‎ 
חמושים ‎ וכלל ‎ לא ‎ ניסו ‎ להימלט, ‎ כאשר ‎ נורו ‎ בדם ‎ קר.‎ 

הרצח, ‎ המכונה ‎ בעגה ‎ הצה״לית ‎ "חיסול", ‎ מוצג ‎ כ״עשיית‎ 
צדק". ‎ אך ‎ הוצאה ‎ להורג ‎ ללא ‎ משפט ‎ אינה ‎ אפילו ‎ צל-צלו ‎ של‎ 
צדק.‎ 

מדוע ‎ בוצע ‎ הרצח ‎ של ‎ השלושה ‎ בשכם ‎ ? 

לרצח ‎ היו ‎ מטרות ‎ פוליטיות, ‎ שכמה ‎ מהן ‎ אפילו ‎ צוינו‎ 
בתקשורת. ‎ מטרה ‎ אחת ‎ הייתה ‎ -  "לאזן" ‎ את ‎ החלטת‎ 
הממשלה ‎ בדבר ‎ מה ‎ שמכונה ‎ הקפאת ‎ הבנייה ‎ בהתנחלויות‎ 
בפעולה ‎ צבאית ‎ ראוותנית ‎ בשטח ‎ 4,, ‎ הנמצא ‎ בשליטה‎ 
פלסטינית ‎ מלאה.‎ 

המטרה ‎ השנייה ‎ -  הכנת ‎ אליבי ‎ למקרה ‎ שיוחלט ‎ לא‎ 
להסכים ‎ לעסקת ‎ החלפת ‎ השבויים. ‎ פלסטינים, ‎ אשר ‎ שוחררו‎ 
מהכלא ‎ הישראלי ‎ ולכאורה ‎ "חזרו ‎ לבצע ‎ פיגועים", ‎ הם ‎ אליבי‎ 
כזה ‎ מבחינת ‎ הממשלה.‎ 

המטרה ‎ השלישית ‎ -  חימום ‎ המצב ‎ במטרה ‎ ליצור ‎ עילה‎ 
לפעולה ‎ צבאית ‎ רחבה ‎ נוספת.‎ 

המטרה ‎ הרביעית ‎ -  להחליש ‎ את ‎ הלחץ ‎ הבינלאומי ‎ על‎ 
ממשלת ‎ נתניהו-ברק ‎ בכל ‎ הקשור ‎ בהסרת ‎ המצור ‎ מעל ‎ עזה‎ 
ובהקפאה ‎ מלאה ‎ של ‎ ההתנחלויות, ‎ לרבות ‎ במזרח‎ -ירושלים.‎ 

רצח ‎ השלושה ‎ בשכם ‎ לא ‎ גונה ‎ בידי ‎ ממשל ‎ אובאמה, ‎ כשם‎ 
שלא ‎ גונו ‎ המכשולים ‎ שמציבה ‎ מצרים ‎ בפני ‎ פעילי ‎ השלום‎ 
וחברי ‎ הפרלמנטים, ‎ המבקשים ‎ להיכנס ‎ לרצועה ‎ עם ‎ משלוח‎ 
הומניטרי, ‎ ולציין ‎ בכך ‎ מלאות ‎ שנה ‎ למלחמת ‎ עזה. ‎ (על‎ 
ההפגנות ‎ לרגל ‎ שנה ‎ למלחמה ‎ -  ר׳ ‎ בעמוד ‎ האחרון.)‎ 


חברה‎ /2‎ 


בחירות ‎ באוב' ‎ ת״א: ‎ שישה ‎ נציגים‎ 
לשמאל ‎ העקבי ‎ במועצת ‎ הסטודנטים‎ 

תא ‎ הסטודנטים ‎ "הדור ‎ החדש", ‎ המזוהה ‎ עם ‎ מפלגת‎ 
העבודה, ‎ ניצח ‎ בבחירות ‎ שנערכו ‎ ב-23.12 ‎ למועצת ‎ אגודת‎ 
הסטודנטים ‎ של ‎ אוניברסיטת ‎ ת״א. ‎ "הדור ‎ החדש" ‎ הגדיל ‎ את‎ 
ייצוגו ‎ מ-53 ‎ ל-57 ‎ נציגים ‎ מתוך ‎ 75  נציגים ‎ במועצה.‎ 

למועצת ‎ הסטודנטים ‎ נבחרו ‎ שישה ‎ נציגים ‎ של ‎ השמאל‎ 
העקבי ‎ ־  חברי ‎ התאים ‎ של ‎ חד״ש ‎ וסולידריות, ‎ וזאת ‎ הודות‎ 
לעשרות ‎ סטודנטים ‎ וסטודנטיות, ‎ ערבים ‎ ויהודים, ‎ שהתגייסו‎ 
למערכת ‎ הבחירות. ‎ התוצאות ‎ משקפות ‎ ירידה ‎ בייצוג, ‎ לאחר‎ 
שבשנה ‎ שעברה ‎ השיגו ‎ שני ‎ התאים ‎ יחד ‎ תשעה ‎ נציגים. ‎ מתא‎ 
חד״ש ‎ נכנסו ‎ למועצה ‎ מתן ‎ קמינר ‎ (מדעי ‎ החברה, ‎ תארים‎ 
מתקדמים) ‎ ונועה ‎ לוי‎ (פילוסופיה, ‎ תארים ‎ מתקדמים). ‎ מתא‎ 
סולידריות ‎ נבחרו ‎ ארבעה ‎ נציגים: ‎ לי ‎ בן־שי ‎ (ב״א ‎ כללי),‎ 
סוניה ‎ סלוביוב ‎ (מדעי ‎ הרוח, ‎ תארים ‎ מתקדמים), ‎ אביב ‎ סלע‎ 
(סוציולוגיה, ‎ תואר ‎ ראשון), ‎ ואליה ‎ אתקין‎ (היסטוריה, ‎ תארים‎ 
מתקדמים).‎ 

גוש ‎ חד״ש-סולידריות, ‎ שפעל ‎ בתיאום ‎ מלא, ‎ היה‎ 
האופוזיציה ‎ הפוליטית ‎ והרעיונית ‎ היחידה ‎ לתא ‎ השולט ‎ הדור‎ 
החדש. ‎ בקמפיין ‎ המשותף, ‎ הדגישו ‎ חד״ש ‎ וסולידריות ‎ את‎ 
המאבק ‎ בהפרטת ‎ מעונות ‎ הסטודנטים, ‎ שגרמה ‎ להכפלת‎ 
עלות ‎ השכירות, ‎ נגד ‎ מיסחור ‎ הקמפוס ‎ ונגד ‎ קשרי ‎ ההון ‎ של‎ 
האגודה, ‎ ובעד ‎ קמפוס ‎ פעיל ‎ חברתית ‎ ופוליטית, ‎ שוויוני‎ 
ומחובר ‎ לקהילה.‎ 

האבטלה ‎ האמיתית ‎ בישראל:‎ 
למעלה ‎ מ־13 ‎ אחוזים ‎ מכוח ‎ העבודה‎ 

כאשר ‎ מוסיפים ‎ למובטלים ‎ (בלתי-מועסקים ‎ לפי ‎ ההגדרה‎ 
הרשמית) ‎ גם ‎ את ‎ אלה ‎ שהתייאשו ‎ ממציאת ‎ עבודה ‎ ואת‎ 
המועסקים ‎ חלקית ‎ שלא-מרצון, ‎ שיעור ‎ האבטלה ‎ בעצם‎ 
מוכפל ‎ -  כך ‎ עולה ‎ מנתונים ‎ שפרסמה ‎ הלשכה ‎ המרכזית‎ 
לסטטיסטיקה ‎ (21.12), ‎ לאחר ‎ שבדקה ‎ כיצד ‎ משתנה ‎ הרכב‎ 
כוח ‎ העבודה ‎ כאשר ‎ מגמישים ‎ את ‎ ההגדרות ‎ הרשמיות.‎ 

לפי ‎ נתוני ‎ למ״ס, ‎ ב-2007 ‎ היה ‎ שיעור ‎ המובטלים ‎ בקרב ‎ בני‎ 
15-64  7.3%, ‎ אך ‎ לאחר ‎ הכללת ‎ הקבוצות ‎ הנוספות ‎ -  השיעור‎ 
עלה ‎ ל-12.7%.‎ 

עוד ‎ עולה ‎ מנתוני ‎ למ״ס, ‎ כי ‎ לאחר ‎ הכללת ‎ הקבוצות‎ 
הנוספות, ‎ שיעור ‎ האבטלה ‎ בקרב ‎ הנשים, ‎ ובמיוחד ‎ -  נשים‎ 
ערביות, ‎ גבוה ‎ עוד ‎ יותר, ‎ שכן ‎ רוב ‎ המתייאשים ‎ ממציאת‎ 
עבודה ‎ ורוב ‎ המועסקות ‎ חלקית ‎ הן ‎ נשים.‎ 

לגבי ‎ שנת ‎ 2007, ‎ הרחבת ‎ ההגדרה ‎ של ‎ המובטלים ‎ העלתה‎ 
את ‎ שיעור ‎ המובטלים ‎ בקרב ‎ גברים ‎ יהודים ‎ מ-6.2% ‎ ל-8.3%,‎ 
בעוד ‎ שבקרב ‎ נשים ‎ ערביות ‎ זינק ‎ שיעור ‎ המובטלות ‎ מ-15.2%‎ 
ל- ‎ 38.3%(!).‎ 

באום ‎ אל־פחם ‎ שבתו ‎ נגד ‎ הריסת ‎ בית‎ 

באום ‎ אל-פחם ‎ נערכה ‎ ב־24.12 ‎ שביתה ‎ כללית. ‎ זאת‎ 
בעקבות ‎ הריסת ‎ ביתו ‎ של ‎ תושב ‎ העיר ‎ איברהים ‎ אגבאריה‎ 
בתחילת ‎ השבוע. ‎ במסגרת ‎ השביתה ‎ הושבתו ‎ חנויות,‎ 
משרדים, ‎ סניפי ‎ בנקים ‎ ומשרדי ‎ העירייה.‎ 

על ‎ השביתה ‎ החליטה ‎ מועצת ‎ העירייה ‎ בתגובה ‎ להריסת‎ 
ביתו ‎ של ‎ איברהים ‎ אגבאריה ‎ ונוכח ‎ הסכנה, ‎ שהרשויות ‎ יבצעו‎ 
צווי ‎ הריסה ‎ לגבי ‎ מבנים ‎ נוספים. ‎ שביתה ‎ דומה ‎ נערכה ‎ שבוע‎ 
קודם ‎ לכן ‎ בטייבה, ‎ שגם ‎ בה ‎ הרסו ‎ בית.‎ 


מפלגות ‎ קומוניסטיות ‎ בגד‎ 
המסע ‎ האנטי־קומוניסטי ‎ באירופה‎ 

נציגיהן ‎ של ‎ המפלגות ‎ הקומוניסטיות ‎ באזור ‎ הבלקן,‎ 
שהתכנסו ‎ בשבוע ‎ שעבר ‎ באתונה, ‎ דורשים ‎ לשים ‎ קץ ‎ למסע‎ 
האנטי-קומוניסטי, ‎ המתנהל ‎ עתה ‎ באירופה. ‎ במפגש ‎ באתונה‎ 
השתתפו ‎ נציגי ‎ המפלגות ‎ הקומוניסטיות ‎ של ‎ יוון, ‎ בולגריה,‎ 
רומניה, ‎ מקדוניה ‎ ותורכיה‎ ;  מפלגת ‎ העובדים ‎ הסוציאליסטית‎ 
של ‎ קרואטיה; ‎ המפלגה ‎ הקומוניסטית ‎ החדשה ‎ של‎ 
יוגוסלביה‎ ;  ומפלגת ‎ העובדים ‎ של ‎ תורכיה.‎ 

"המסע ‎ האנטי-קומוניסטי, ‎ שקיבל ‎ לאחרונה ‎ תנופה‎ 
מחודשת, ‎ חושף ‎ את ‎ התוכן ‎ המעמדי־בורגני ‎ של ‎ האיחוד‎ 
האירופי ‎ ואת ‎ השנאה ‎ שרוחשת ‎ הבורגנות ‎ כלפי ‎ הקומוניסטים‎ 
ותנועות ‎ הפועלים. ‎ המסע ‎ האנטי-קומוניסטי ‎ הוא ‎ חלק‎ 
מההתקפות ‎ הקפיטליסטיות ‎ על ‎ מעמד ‎ העובדים ‎ וניסיון‎ 
למחוק ‎ את ‎ התודעה ‎ המעמדית ‎ של ‎ העובדים ‎ -  בייחוד ‎ של‎ 
הצעירים ‎ שבהם. ‎ זאת, ‎ בעת ‎ שצעירים ‎ רבים ‎ סבורים ‎ שיש‎ 
לשים ‎ קץ ‎ לקפיטליזם ‎ ולקדם ‎ את ‎ החלופה ‎ הסוציאליסטית״ ‎ - 
נאמר ‎ בהחלטות ‎ המפגש.‎ 

בייחוד ‎ דורשות ‎ המפלגות ‎ לבטל ‎ את ‎ האיסור, ‎ שהוטל‎ 
בצ׳כיה ‎ על ‎ פעילות ‎ הנוער ‎ הקומוניסטי, ‎ ולגנוז ‎ שורה ‎ של‎ 
חוקים ‎ ותקנות, ‎ שחוקקו ‎ במדינות ‎ של ‎ האיחוד ‎ האירופי ‎ נגד‎ 
הקומוניסטים ‎ וארגוניהם.‎ 

תגובה‎ 

כמה ‎ היה ‎ מכניס ‎ המס ‎ המקביל?‎ 

(בעקבות ‎ ״שטייניץ, ‎ בג״ץ ‎ והממשלה״, ‎ ״זו ‎ הדרך״‎ , 23. 12 ) 

כאשר ‎ שר ‎ האוצר ‎ שטייניץ ‎ מדבר ‎ על ‎ בזבוז ‎ כספי ‎ ציבור‎ 
ו״הפקרות ‎ תקציבית" ‎ מצד ‎ בית ‎ המשפט ‎ העליון, ‎ כדאי ‎ להזכיר‎ 
לו ‎ את ‎ ביטולו ‎ של ‎ המס ‎ המקביל ‎ ביוזמת ‎ הממשלה.‎ 

המס ‎ המקביל ‎ היה ‎ תשלום, ‎ שהוטל ‎ על ‎ המעבידים ‎ עוד‎ 
בתקופת ‎ המנדט ‎ הבריטי, ‎ ואשר ‎ מטרתו ‎ הייתה ‎ -  השתתפות‎ 
של ‎ המעבידים ‎ במימון ‎ שירותי ‎ הבריאות ‎ לעובדים. ‎ לאחר ‎ קום‎ 
המדינה, ‎ הועברה ‎ גביית ‎ המס ‎ לידי ‎ הביטוח ‎ הלאומי. ‎ שיעור‎ 
המס ‎ היה ‎ כ-5% ‎ משכר ‎ העובדים, ‎ וההכנסות ‎ מהמס ‎ נועדו‎ 
בעיקר ‎ למימון ‎ שירותי ‎ האישפוז.‎ 

במהלך ‎ ההכנות ‎ להגשת ‎ תקציב ‎ 1993, ‎ החליט ‎ שר ‎ האוצר‎ 
שוחט ‎ לצ׳פר ‎ את ‎ המעבידים ‎ ולהפחית ‎ את ‎ המס ‎ המקביל‎ 
למחציתו. ‎ בהמשך, ‎ ביטלה ‎ הממשלה ‎ כליל ‎ את ‎ המס ‎ המקביל.‎ 
בניסיון ‎ למנוע ‎ את ‎ ביטול ‎ המס ‎ המקביל, ‎ פנתה ‎ הח״כ ‎ דאז‎ 
תמר ‎ גוז׳נסקי ‎ לבג״ץ. ‎ אך ‎ בג״ץ ‎ דחה ‎ את ‎ העתירה.‎ 

אז ‎ מה ‎ למדנו ‎ מהמקרה ‎ הזה? ‎ שבג״ץ ‎ לא ‎ היה ‎ מוכן‎ 
להתערב ‎ בנושא ‎ תקציבי ‎ בעל ‎ משמעות ‎ חברתית ‎ ברורה. ‎ הוא‎ 
לא ‎ היה ‎ מוכן ‎ להגן ‎ על ‎ מקור ‎ חשוב ‎ לתקציב ‎ הבריאות ‎ ולמנוע‎ 
את ‎ הנזק ‎ שנגרם ‎ לתקציב ‎ המדינה ‎ כתוצאה ‎ מהפחתת ‎ המס.‎ 
בג״ץ ‎ נאחז ‎ בטענה ‎ הפורמלית, ‎ שהמס ‎ בוטל ‎ בחוק.‎ 

ומה ‎ המשמעות ‎ של ‎ ביטול ‎ המס ‎ המקביל ‎ מבחינתנו,‎ 
האזרחים?‎ 

אם ‎ ב-2008 ‎ היה ‎ המס ‎ המקביל ‎ עדיין ‎ בתוקפו, ‎ הייתה‎ 
גבייתו ‎ מהמעבידים ‎ מכניסה ‎ ישירות ‎ לקופת ‎ מימון ‎ הוצאות‎ 
הבריאות ‎ בישראל ‎ סכום ‎ עתק ‎ של ‎ 14  מיליארד ‎ שקלים.‎ 
ומשמעות ‎ הדבר ‎ היא, ‎ שהאוצר ‎ לא ‎ היה ‎ צריך ‎ להקצות‎ 
לבריאות ‎ סכום ‎ כזה ‎ מהמסים ‎ שלנו, ‎ והיה ‎ יכול ‎ להקצותו‎ 
למטרות ‎ חשובות ‎ אחרות‎ (מימון ‎ גני ‎ טרום ‎ חובה, ‎ למשל).‎ 

דליה ‎ דן‎ 


כיבוש ‎ נמשד/3‎ 


התנחלות ‎ מעלה ‎ אדומים ‎ -  כרוניקה ‎ של ‎ סיפוח‎ 

שטחה ‎ המוניציפאלי ‎ של ‎ מעלה ‎ אדומים ‎ -  48  אלף ‎ דונם, ‎ שהופקעו ‎ מעיירות‎ 
פלסטיניות, ‎ במטרה ‎ לספח□ ‎ ולקטוע ‎ את ‎ הגדה ‎ המערבית ‎ ליקנטונים,.‎ 


תחום ‎ השיפוט ‎ של ‎ מעלה ‎ אדומים, ‎ הכולל ‎ את ‎ העיר ‎ מעלה‎ 
אדומים ‎ ואזור ‎ התעשייה ‎ מישור ‎ אדומים, ‎ חולש ‎ על ‎ שטח‎ 
עצום ‎ בעומק ‎ הגדה ‎ המערבית. ‎ מעלה ‎ אדומים ‎ היא ‎ ההתנחלות‎ 
הגדולה ‎ ביותר ‎ בשטחה ‎ המוניציפלי, ‎ המשתרע ‎ על ‎ 48,000 
דונמים, ‎ והשלישית ‎ בגודלה ‎ באוכלוסייתה, ‎ אחרי‎ 
ההתנחלויות ‎ החרדיות ‎ ביתר ‎ עילית ‎ ומודיעין ‎ עילית. ‎ כך ‎ עולה‎ 
מדו״ח ‎ משותף ‎ של ‎ הארגונים ‎ בצלם ‎ ובמקום ‎ -  מתכננים ‎ למען‎ 
זכויות ‎ תכנון, ‎ שפורסם ‎ בימים ‎ אלה.‎ 

רבים ‎ בישראל ‎ רואים ‎ במעלה ‎ אדומים ‎ ׳עיר ‎ ישראלית׳, ‎ אשר‎ 
בכל ‎ הסדר ‎ עתידי ‎ עם ‎ הפלסטינים ‎ תישאר ‎ בשליטת ‎ ישראל.‎ 
כדי ‎ לקדם ‎ תפיסה ‎ זו, ‎ נקטו ‎ ממשלות ‎ ישראל ‎ השונות ‎ צעדים‎ 
רבים ‎ לחיזוק ‎ הזיקה ‎ המרחבית ‎ והתפקודית ‎ בין ‎ מעלה ‎ אדומים‎ 
לבין ‎ העיר ‎ ירושלים. ‎ כך ‎ אישרו ‎ רשויות ‎ התכנון ‎ תוכנית ‎ מתאר‎ 
לבניית ‎ שכונות ‎ מגורים ‎ במתחם ‎ £1, ‎ הנמצא ‎ בתחום ‎ השיפוט‎ 
של ‎ מעלה ‎ אדומים ‎ והנושק ‎ לגבול ‎ המוניציפלי ‎ של ‎ ירושלים.‎ 
בשל ‎ התנגדות ‎ הממשל ‎ האמריקאי, ‎ שכונות ‎ אלה ‎ טרם ‎ נבנו.‎ 
אף־על-פי-כן, ‎ ישראל ‎ העתיקה ‎ את ‎ מטה ‎ משטרת ‎ מחוז ‎ ש״י‎ 
(הגדה) ‎ למתחם ‎ £1. ‎ במהלך ‎ העבודות ‎ להקמתו, ‎ פרצו‎ 
שלטונות ‎ הכיבוש ‎ דרכים ‎ ובנו ‎ תשתיות, ‎ שישרתו ‎ את ‎ מאות‎ 
יחידות ‎ הדיור ‎ המתוכננות ‎ לקום ‎ סמוך ‎ לו.‎ 

התוואי ‎ שאישרה ‎ הממשלה ‎ ל׳חומת ‎ ההפרדה׳ ‎ באזור ‎ מעלה‎ 
אדומים ‎ מתוכנן ‎ להותיר ‎ בצדו ‎ ה׳ישראלי׳ ‎ למעלה ‎ מ-60,000‎ 
דונמים. ‎ אלה ‎ כוללים ‎ את ‎ השטח ‎ הבנוי ‎ של ‎ מעלה ‎ אדומים‎ (כ-‎ 
4,000  דונמים), ‎ וכן ‎ שטחים ‎ נרחבים, ‎ המיועדים ‎ להרחבתה‎ 
העתידית. ‎ למרות ‎ שבניית ‎ החומה ‎ הופסקה ‎ בינתיים, ‎ התוכניות‎ 
להקימה ‎ בתוואי ‎ שנקבע, ‎ ולספח ‎ בדרך ‎ זו ‎ לישראל ‎ שטחים‎ 
נרחבים, ‎ נותרו ‎ על ‎ כנן.‎ 

הדו״ח ‎ בוחן ‎ את ‎ פעולות ‎ הממשלה ‎ בהסתכלות ‎ תכנונית-‎ 
מרחבית, ‎ באספקלריה ‎ היסטורית ‎ ועל ‎ בסיס ‎ מסמכים ‎ מגנזך‎ 
המדינה, ‎ אשר ‎ נפתחו ‎ רק ‎ לאחרונה ‎ לעיון ‎ הציבור, ‎ ונחשפים‎ 
כאן ‎ לראשונה. ‎ מסמכים ‎ אלה ‎ מראים, ‎ כי ‎ מלכתחילה ‎ ראו‎ 
ממשלות ‎ ישראל ‎ במרחב ‎ מעלה ‎ אדומים ‎ אזור, ‎ שנועד ‎ לשרת‎ 
את ‎ הצרכים ‎ של ‎ העיר ‎ ירושלים. ‎ זאת, ‎ למרות ‎ שמדובר ‎ בשטח‎ 
כבוש, ‎ אשר ‎ לפי ‎ המשפט ‎ הבינלאומי, ‎ ישראל ‎ מחזיקה ‎ בו‎ 
כנאמן ‎ בלבד, ‎ ואסור ‎ לה ‎ להשתמש ‎ בו ‎ לצרכיה-היא.‎ 

כך, ‎ כבר ‎ בסוף ‎ 1974  החליטה ‎ הממשלה ‎ להקים ‎ במישור‎ 
אדומים ‎ את ‎ אזור ‎ התעשייה ‎ החדש ‎ של ‎ ירושלים, ‎ ובסמוך ‎ לו-‎ 
מחנה ‎ עובדים. ‎ כמה ‎ חודשים ‎ לאחר ‎ מכן, ‎ ב-1975, ‎ הפקיעה‎ 
ישראל ‎ כ-30,000 ‎ דונמים ‎ לצורך ‎ הקמת ‎ ההתנחלות ‎ מעלה‎ 
אדומים. ‎ בהמשך ‎ הופקעו ‎ שטחים ‎ נוספים ‎ להרחבת‎ 
ההתנחלות, ‎ לסלילת ‎ דרכים ‎ ולפיתוח ‎ תשתיות ‎ ציבוריות‎ 
אחרות ‎ בעיר.‎ 

הליך ‎ ההפקעה, ‎ שנעשה ‎ במעלה ‎ אדומים, ‎ הוא ‎ חסר ‎ תקדים.‎ 
הפקעת ‎ אדמות ‎ לצורכי ‎ התנחלות ‎ אסורה ‎ לא ‎ רק ‎ במשפט‎ 
הבינלאומי, ‎ אלא ‎ גם ‎ לפי ‎ העמדה ‎ הרשמית ‎ של ‎ ממשלות‎ 
ישראל ‎ לדורותיהן, ‎ ורוב ‎ ההתנחלויות ‎ הוקמו ‎ על ‎ קרקעות,‎ 
שהוכרזו ‎ כאדמות ‎ מדינה, ‎ או ‎ על ‎ אדמות ‎ שנתפסו ‎ -  באופן‎ 


זמני ‎ כביכול ‎ -  לצרכים ‎ צבאיים. ‎ הקרקעות ‎ במתחם ‎ מעלה‎ 
אדומים, ‎ כך ‎ נראה, ‎ הופקעו ‎ בהנחה, ‎ כי ‎ שטח ‎ זה ‎ יישאר ‎ תמיד‎ 
תחת ‎ שליטה ‎ ישראלית, ‎ ולכן ‎ החליטו ‎ להפקיעו ‎ לצמיתות.‎ 

רבבות ‎ הדונמים, ‎ שהופקעו ‎ עבור ‎ מעלה ‎ אדומים ‎ לא ‎ היו‎ 
ריקים ‎ מאדם. ‎ במהלך ‎ עבודות ‎ הבנייה ‎ של ‎ ההתנחלות, ‎ גורשו‎ 
מאות ‎ בדואים ‎ משבט ‎ הג׳האלין ‎ מאתרים ‎ שיועדו ‎ לשכונות‎ 
המגורים. ‎ גם ‎ תושבי ‎ העיירות ‎ הפלסטיניות ‎ הסמוכות ‎ -  אל-‎ 
עזרייה, ‎ אבו ‎ דיס ‎ וענאתא ‎ -  נפגעו ‎ קשות ‎ מהבנייה, ‎ שהשתלטה‎ 
על ‎ חלק ‎ גדול ‎ מעתודות ‎ הקרקע ‎ שלהן. ‎ כך, ‎ 6,500  דונמים‎ 
מכלל ‎ 11,350  הדונמים ‎ של ‎ אדמות ‎ אל-עזרייה, ‎ נמצאים ‎ כיום‎ 
בתחום ‎ השיפוט ‎ של ‎ מעלה ‎ אדומים. ‎ כתוצאה ‎ מכך, ‎ סובלים‎ 
תושבי ‎ אל-עזרייה ‎ ממחסור ‎ חמור ‎ בקרקע ‎ זמינה ‎ לבנייה‎ 
ומצפיפות ‎ דיור ‎ גבוהה.‎ 

מיקומה ‎ הגיאוגרפי ‎ של ‎ מעלה ‎ אדומים ‎ פוגע ‎ גם ‎ בזכות‎ 
הקולקטיבית ‎ של ‎ העם ‎ הפלסטיני ‎ להגדרה ‎ עצמית. ‎ ההתנחלות‎ 
קוטעת ‎ את ‎ הגדה ‎ המערבית ‎ בנקודה ‎ אסטרטגית ‎ ומחלקת‎ 
אותה ‎ לשני ‎ קנטונים, ‎ באופן ‎ שאינו ‎ מאפשר ‎ הקמת ‎ מדינה‎ 
פלסטינית ‎ בת ‎ קיימא, ‎ שלה ‎ רצף ‎ טריטוריאלי ‎ הגיוני. ‎ השלמת‎ 
׳חומת ‎ ההפרדה׳ ‎ בתוואי ‎ שאושר ‎ ומימוש ‎ תוכניות ‎ הבנייה‎ 
במתחם ‎ £1  במלואן ‎ צפויים ‎ להחריף ‎ עוד ‎ יותר ‎ את ‎ הפגיעה‎ 
בזכויות ‎ האדם ‎ של ‎ הפלסטינים.‎ 

(לדו״ח ‎ המלא: ‎ 9־01‎ .וח15616כ1./^99)‎ 

קריאה ‎ לבריטניה ‎ לא ‎ לבטל ‎ את‎ 
השפיטה ‎ של ‎ פושעי ‎ מלחמה‎ 

תנועת ‎ נשים ‎ דמוקרטיות ‎ בישראל ‎ הצטרפה ‎ לפנייה ‎ של‎ 
ארגונים ‎ פמיניסטיים ‎ לראש ‎ ממשלת ‎ בריטניה, ‎ גורדון ‎ בראון,‎ 
בנושא ‎ השפיטה ‎ של ‎ פושעי ‎ מלחמה. ‎ את ‎ הפנייה ‎ יזמה‎ 
קואליציית ‎ נשים ‎ לשלום, ‎ שלה ‎ שותפה ‎ גם ‎ תנד״י.‎ 

לאחרונה ‎ הודיעו ‎ ראש ‎ הממשלה ‎ ושר ‎ החוץ ‎ הבריטיים‎ 
בפומבי, ‎ כי ‎ יפעלו ‎ לשינוי ‎ החוק ‎ הבריטי ‎ הקיים, ‎ המאפשר‎ 
שפיטה ‎ אוניברסלית ‎ של ‎ פושעי ‎ מלחמה ‎ בבריטניה, ‎ כלומר,‎ 
גם ‎ כאשר ‎ הפשעים ‎ לא ‎ בוצעו ‎ בבריטניה ‎ ולא ‎ בידי ‎ אזרחים‎ 
בריטים. ‎ ההודעה ‎ של ‎ גורדון ‎ בראון ‎ פורסמה ‎ על ‎ רקע ‎ צו‎ 
המעצר, ‎ שבית ‎ משפט ‎ מקומי ‎ בלונדון ‎ הוציא ‎ לציפי ‎ לבני,‎ 
שרת ‎ החוץ ‎ בימי ‎ מלחמת ‎ עזה‎ (דצמבר ‎ 2008  -  ינואר ‎ 2009).‎ 

הארגונים ‎ הפמיניסטיים, ‎ וביניהם ‎ -  תנד״י, ‎ אומרים‎ 
במכתב, ‎ כי ‎ זכות ‎ השפיטה ‎ האוניברסלית ‎ היא ‎ הכל■‎ 
האפקטיבי ‎ היחיד, ‎ המאפשר ‎ העמדה ‎ לדין ‎ של ‎ פושע■‎ 
מלחמה. ‎ ביטול ‎ השפיטה ‎ האוניברסלית ‎ בבריטניה ‎ ימנע‎ 
בעתיד ‎ העמדה ‎ לדין ‎ של ‎ פושעי ‎ מלחמה. ‎ הארגונים‎ 
הפמיניסטיים ‎ מדגישים, ‎ כי ‎ נשים ‎ נפגעות ‎ בצורה ‎ קשה‎ 
במיוחד ‎ במצבים ‎ של ‎ מלחמה ‎ ועימותים ‎ אלימים, ‎ ולכן ‎ ההגנה‎ 
על ‎ האפשרות ‎ של ‎ שפיטה ‎ אוניברסאלית ‎ של ‎ פושעי ‎ מלחמה‎ 
היא ‎ עניינם ‎ המיוחד ‎ של ‎ ארגונים ‎ פמיניסטיים.‎ 


דמוקרטיה‎ /4‎ 


ההתמודדות ‎ עם ‎ משבר ‎ האקלים‎ 

בהעלותו ‎ הצעה ‎ דחופה ‎ לסדר ‎ היום ‎ (22.12), ‎ הדגיש ‎ ח״כ‎ 
דב ‎ חנין ‎ (חד״ש), ‎ כי ‎ כשלון ‎ ועידת ‎ קופנהאגן ‎ אינו ‎ מפתיע.‎ 
מול ‎ רצון ‎ העמים ‎ להגיע ‎ להסכמה ‎ בינלאומית ‎ רחבה ‎ לגבי‎ 
דרכי ‎ ההתמודדות ‎ עם ‎ משבר ‎ האקלים, ‎ ניצבים ‎ בעלי‎ 
אינטרסים ‎ רבי ‎ עוצמה ‎ -  חברות ‎ הנפט ‎ והפחם ‎ ותאגידי ‎ הרכב,‎ 
המתנגדים ‎ לכל ‎ הגבלה ‎ על ‎ הקף ‎ זיהום ‎ האוויר. ‎ הם ‎ מעוניינים‎ 
להגדיל ‎ את ‎ המפעלים ‎ המזהמים, ‎ בין ‎ שהם ‎ נמצאים ‎ בסין ‎ או‎ 
במדינות ‎ אחרות.‎ 

אולם, ‎ הדגיש ‎ הנין, ‎ ההתמודדות ‎ עם ‎ משבר ‎ האקלים ‎ היא‎ 
בלתי ‎ נמנעת, ‎ משום ‎ שהיא ‎ תנאי ‎ להבטחת ‎ הקיום ‎ של ‎ בני‎ 
האדם. ‎ הנין ‎ קרא ‎ לרשויות ‎ בישראל ‎ להיערך ‎ במהירות ‎ ובצורה‎ 
אפקטיבית ‎ להפחתת ‎ כמות ‎ הפליטות ‎ של ‎ גזי ‎ החממה. ‎ לשם‎ 
כך ‎ חייבים ‎ לייעל ‎ את ‎ השימוש ‎ באנרגיה ‎ ולתת ‎ עדיפות‎ 
לאנרגיה ‎ מתחדשת ‎ ולתחבורה ‎ ציבורית.‎ 

להגן ‎ על ‎ הנוער‎ 

מפני ‎ צריכה ‎ מופרזת ‎ של ‎ אלכוהול‎ 

בדיון ‎ בוועדה ‎ למאבק ‎ בנגע ‎ הסמים ‎ (22.12), ‎ הדגיש ‎ ח״כ‎ 
מוחמד ‎ ברכה, ‎ יו״ר ‎ הוועדה, ‎ כי ‎ חיוני ‎ לברר ‎ את ‎ הסיבות‎ 
האמיתיות, ‎ שהובילו ‎ בני ‎ נוער ‎ להכריז ‎ על ‎ ה-3 ‎ בינואר ‎ כיום‎ 
של ‎ שתיית ‎ אלכוהול ‎ עד ‎ אובדן ‎ חושים. ‎ ברכה ‎ קרא ‎ להציב‎ 
גבולות ‎ ברורים, ‎ ובאותו ‎ זמן ‎ -  לדבר ‎ עם ‎ בני ‎ הנוער ‎ בגובה‎ 
העיניים ‎ על ‎ הבעיות ‎ המציקות ‎ להם.‎ 

בית ‎ המחוקקים‎ 

חובת ‎ פרסום ‎ תקציב ‎ התכנון ‎ והבנייה‎ 

הכנסת ‎ אישרה ‎ (23.12) ‎ בקריאה ‎ טרומית ‎ את ‎ הצעת ‎ החוק‎ 
שיזם ‎ ח״כ ‎ חנא ‎ סו״ד ‎ (חד״ש), ‎ שנועדה ‎ להגביר ‎ את‎ 
השקיפות ‎ של ‎ עבודתן ‎ של ‎ ועדות ‎ התכנון ‎ המקומיות,‎ 
הפועלות ‎ במסגרת ‎ הרשויות ‎ המקומיות. ‎ החוק ‎ מחייב ‎ את‎ 
ועדות ‎ התכנון ‎ המרחביות ‎ לפרסם ‎ ברבים ‎ את ‎ תקציבן, ‎ כך‎ 
שתתאפשר ‎ נגישות ‎ וביקורת ‎ על ‎ פעילותן.‎ 

היטל ‎ הבצורת ‎ נותר ‎ בעינו‎ 

ברוב ‎ קולות ‎ הקואליציה, ‎ הסירה ‎ הכנסת ‎ מעל ‎ סדר ‎ יומה ‎ ( 
23.12) ‎ את ‎ הצעת ‎ החוק, ‎ שיזם ‎ ח״כ ‎ מוחמד ‎ ברכה ‎ (חד״ש),‎ 
במטרה ‎ לבטל ‎ את ‎ התשלום ‎ הנוסף ‎ עבור ‎ צריכת ‎ מים, ‎ הנגבה‎ 
באמצעות ‎ היטל ‎ הבצורת. ‎ ההיטל ‎ הזה ‎ נקבע ‎ ב״חוק‎ 
ההסדרים", ‎ וברכה ‎ הציע, ‎ כי ‎ לאחר ‎ ביטולו, ‎ תדון ‎ הכנסת‎ 
בהצעה, ‎ לקבוע ‎ מחיר ‎ מוזל ‎ עוד ‎ יותר ‎ לצריכת ‎ מים‎ 
נורמטיבית. ‎ בהקשר ‎ זה ‎ התריע ‎ ברכה ‎ נגד ‎ הכוונה ‎ להעלות ‎ את‎ 
תעריפי ‎ המים ‎ בינואר ‎ בשיעור ‎ של ‎ 40-80  אחוזים.‎ 

פגיעה ‎ נוספת ‎ בחסינות ‎ הפרלמנטרית‎ 

בהתנגדות ‎ 13  ח״כים ‎ ובתמיכתם ‎ של ‎ של ‎ 23  ח״כים,‎ 
החליטה ‎ הכנסת ‎ להחיל ‎ דין ‎ רציפות ‎ על ‎ הצעת ‎ החוק,‎ 
שמטרתה ‎ לצמצם ‎ עוד ‎ יותר ‎ את ‎ חסינות ‎ חברי ‎ הכנסת.‎ 

ח״כ ‎ דב ‎ הנין‎ (חד״ש) ‎ הביע ‎ התנגדות ‎ נחרצת ‎ להחלת ‎ דין‎ 
רציפות ‎ על ‎ הצעת ‎ חוק, ‎ לפיה ‎ יוכל ‎ בית ‎ המשפט ‎ העליון, ‎ לפי‎ 
בקשת ‎ היועץ ‎ המשפטי ‎ לממשלה ‎ או ‎ ראש ‎ השב״כ, ‎ הוציא ‎ צו‎ 
חיפוש ‎ בביתו ‎ של ‎ חבר ‎ כנסת, ‎ החשוד ‎ בפגיעה ‎ בביטחון‎ 
המדינה. ‎ הנין ‎ ציין, ‎ כי ‎ מתן ‎ מעמד ‎ לראש ‎ שב״כ ‎ ולמפכ״ל‎ 
המשטרה ‎ בעניינים ‎ הנוגעים ‎ בחסינות ‎ חברי ‎ הכנסת, ‎ הוא‎ 
רעיון ‎ מסוכן, ‎ שיאפשר ‎ לראשי ‎ השב״ב ‎ להתערב ‎ בפוליטיקה,‎ 
ולקבוע, ‎ מי ‎ מהפוליטיקאים ‎ צריך ‎ לעמוד ‎ לדין.‎ 


מצוקת ‎ הדיור ‎ והריסת ‎ חבתי□‎ 

בדיון ‎ מיוחד ‎ על ‎ מדיניות ‎ הממשלה ‎ (23.12), ‎ תבע ‎ ח״כ‎ 
מוחמד ‎ ברכה ‎ (חד״ש) ‎ להפסיק ‎ את ‎ מדיניות ‎ הריסת ‎ הבתים‎ 
ביישובים ‎ הערביים. ‎ במקום ‎ להרוס, ‎ קרא, ‎ ברכה, ‎ על‎ 
הממשלה ‎ לתת ‎ אישורים ‎ לבתים ‎ שכבר ‎ נבנו, ‎ להכין ‎ תוכנית‎ 
לבניית ‎ דיור ‎ ציבורי ‎ ולהרחיב ‎ את ‎ שטחי ‎ השיפוט ‎ של ‎ הרשויות‎ 
המקומיות ‎ הערביות.‎ 

בדיון ‎ אחר ‎ (22.12) ‎ הוקיע ‎ ברכה ‎ את ‎ ההצעה, ‎ לתת ‎ הכשר‎ 
לחוק ‎ הגזעני, ‎ אשר ‎ במסגרת ‎ חוק ‎ האזרחות ‎ שולל ‎ מבנות ‎ ובני‎ 
זוג ‎ פלסטינים ‎ לקבל ‎ אזרחות. ‎ ההצעה ‎ להכניס ‎ את ‎ התיקון‎ 
הזה, ‎ שבג״ץ ‎ שלל ‎ את ‎ חוקיותו, ‎ לחוק ‎ יסוד: ‎ כבוד ‎ האדם‎ 
וחירותו ‎ -  היא ‎ מעשה ‎ תועבה.‎ 


דרישה ‎ לפיתוח ‎ בשכונות ‎ חיפה‎ 

ב-23 ‎ בדצמבר ‎ ערכה ‎ סיעת ‎ חד״ש ‎ במועצת ‎ עיריית ‎ חיפה,‎ 
יחד ‎ עם ‎ מרכז ‎ מוסאוא, ‎ דיון ‎ בהצעת ‎ תקציב ‎ העירייה. ‎ במסגרת‎ 
הדיון, ‎ שהתקיים ‎ בהיכל ‎ העירייה, ‎ ציינו ‎ הדוברים, ‎ כי ‎ רק ‎ 1.4% 
מתקציב ‎ הפיתוח ‎ העירוני ‎ לשנה ‎ הקרובה ‎ מיועד ‎ לפיתוח‎ 
השכונות ‎ הערביות: ‎ רק ‎ 17  מיליון ‎ מתוך ‎ 1.2  מיליארד ‎ שקלים.‎ 

חברי ‎ מועצת ‎ העיר, ‎ הישאם ‎ עבוד ‎ ועדנה ‎ זרצק׳,‎ 
שלמדו ‎ לעומק ‎ את ‎ ניתוח ‎ הצעת ‎ תקציב ‎ העירייה, ‎ שהכין ‎ מרכז‎ 
מוסאוא, ‎ דרשו ‎ מראש ‎ העירייה ‎ יונה ‎ יהב ‎ לאמץ ‎ שורה ‎ ארוכה‎ 
של ‎ פרויקטים ‎ חיוניים, ‎ וביניהם: ‎ בניית ‎ גני ‎ ילדים, ‎ הפעלת‎ 
מועדוניות ‎ טיפוליות, ‎ הקמת ‎ בית ‎ ספר ‎ לחינוך ‎ מיוחד, ‎ הנגשת‎ 
שכונות ‎ לתחבורה ‎ ציבורית, ‎ הקמת ‎ מעון ‎ סטודנטים ‎ בוואדי‎ 
ניסנאס ‎ ועוד.‎ 

אומדנים ‎ שנערכו ‎ בידי ‎ מרכז ‎ מוסאוא ‎ העלו, ‎ שהדרישות‎ 
לתוספות ‎ תקציביות ‎ לשכונות ‎ הערביות ‎ נאמדות ‎ ב-125‎ 
מיליון ‎ שקלים, ‎ המהווים ‎ 4%  מהצעת ‎ תקציב ‎ העירייה ‎ לשנת‎ 
2010.‎ 


לפתוח ‎ מחדש ‎ תחנות ‎ לבריאות ‎ המשפחה‎ 

בשמם ‎ של ‎ 11  נשים ‎ ערביות ‎ מהכפרים ‎ הבלתי ‎ מוכרים‎ 
בנגב, ‎ יו״ר ‎ הוועד ‎ המקומי ‎ בכפר ‎ קסר ‎ אלסר ‎ וארגונים ‎ לזכויות‎ 
אדם, ‎ הוגשה ‎ ב-23.12 ‎ עתירה ‎ לבית ‎ המשפט ‎ העליון ‎ נגד‎ 
משרד ‎ הבריאות. ‎ העותרים ‎ דורשים ‎ לבטל ‎ את ‎ ההחלטה‎ 
לסגירת ‎ תחנות ‎ לבריאות ‎ המשפחה ‎ בשלושה ‎ כפרים ‎ בנגב:‎ 
אבו ‎ תלול‎ (אלאעסם), ‎ ואדי ‎ אלנעם ‎ וקסר ‎ אלסר‎ (אלהואשלה).‎ 
בנוסף ‎ דרשו ‎ הארגונים ‎ להקצות ‎ תקנים ‎ למשרות ‎ של ‎ רופאים‎ 
ואחיות, ‎ הדרושים ‎ להפעלת ‎ התחנות ‎ בשלושת ‎ הכפרים. ‎ עו״ד‎ 
סאוסן ‎ זהר ‎ מעדאלה ‎ הגישה ‎ את ‎ העתירה ‎ וביקשה ‎ מבית‎ 
המשפט ‎ לקבוע ‎ לה ‎ דיון ‎ דחוף.‎ 

מאז ‎ פתיחתן, ‎ סיפקו ‎ מרפאות ‎ אלה ‎ שירות ‎ ל-18,000 ‎ נשים‎ 
וילדים. ‎ באוקטובר ‎ 2009, ‎ הורה ‎ משרד ‎ הבריאות ‎ על ‎ סגירת‎ 
המרפאות ‎ לבריאות ‎ המשפחה ‎ בשלושת ‎ הכפרים, ‎ וכתוצאה‎ 
מכך ‎ נחסמה ‎ הגישה ‎ של ‎ תושבות ‎ הכפרים ‎ ושל ‎ ילדיהן ‎ לקבלת‎ 
השירות ‎ החיוני ‎ והבסיסי ‎ ביותר ‎ של ‎ רפואה ‎ מונעת.‎ 

אשר ‎ למעמד ‎ החוקי ‎ של ‎ היישובים, ‎ נאמר ‎ בעתירה, ‎ בשני‎ 
כפרים, ‎ אבו ‎ תלול ‎ וקסר ‎ אלסר, ‎ הכירה ‎ ממשלת ‎ ישראל ‎ ב-‎ 
2005, ‎ אך ‎ הליכי ‎ התכנון ‎ בהם ‎ טרם ‎ הושלמו. ‎ הכפר ‎ ואדי‎ 
אלנעם ‎ הוא ‎ כפר ‎ לא ‎ מוכר.‎ 

משרד ‎ הבריאות ‎ טען ‎ באוזני ‎ העותרים, ‎ כי ‎ "בשל ‎ מחסור‎ 
באחיות, ‎ החלטנו ‎ להפסיק ‎ קבלת ‎ קהל ‎ בתחנות ‎ קטנות‎ 
ולהפנות ‎ את ‎ קהל ‎ המטופלים ‎ לתחנות ‎ גדולות".‎ 


ההר ‎ ההווה‎ /5‎ 


עפרונו ‎ המחודד ‎ של ‎ אלן ‎ גינסברג‎ 

בעולם ‎ מושלם, ‎ המשורר ‎ היהודי-אמריקאי ‎ אלן ‎ גינסברג‎ ( 
1926-1997) ‎ לא ‎ היה ‎ הופך ‎ לגיבור. ‎ אלא ‎ שהעולם, ‎ שבו ‎ חי‎ 
ומת, ‎ איננו ‎ מושלם. ‎ אם ‎ שנות ‎ ה-60 ‎ באמריקה ‎ נקשרות‎ 
במוחנו ‎ לדימויים ‎ כגון ‎ תרבות-נגד, ‎ אנטי ‎ ממסדיות, ‎ חירות‎ 
מינית ‎ וכדומה, ‎ הרי ‎ שלגינסברג ‎ יש ‎ חלק ‎ משמעותי ‎ בזה.‎ 
לשיאה ‎ הגיעה ‎ כתיבתו ‎ החריפה ‎ והמשוחררת ‎ בפואמה‎ 
״נהמה״‎ (130991), ‎ שעם ‎ הוצאתה ‎ לאור ‎ נאסרה ‎ לפרסום ‎ בגין‎ 
היותה ‎ "תועבה". ‎ סוציאליסט, ‎ היפי, ‎ הומוסקסואל ‎ מוצהר,‎ 
חבר ‎ בתנועת ‎ ה״ביט״, ‎ צרכן ‎ סמים ‎ -  ועוד ‎ הרבה ‎ מעבר ‎ -  היו‎ 
קצת ‎ יותר ‎ ממה ‎ שהציבור ‎ האמריקני ‎ היה ‎ מוכן ‎ לעכל, ‎ על ‎ אחת‎ 
כמה ‎ וכמה ‎ כשמדובר ‎ באיש ‎ שעפרונו ‎ מחודד ‎ מאוד.‎ 

על ‎ מי ‎ ועל ‎ מה ‎ שהיה, ‎ גינסברג ‎ שילם ‎ מחיר ‎ כבד ‎ לא ‎ רק‎ 
בחייו, ‎ אלא, ‎ מסתבר, ‎ גם ‎ במותו; ‎ ההספד ‎ הארסי, ‎ שכתב ‎ עליו‎ 
בעל ‎ הטור ‎ ג׳ורג׳ ‎ וייל ‎ ב״סן ‎ פרנסיסקו ‎ כרוניקל", ‎ כשבוע‎ 
לאחר ‎ מותו, ‎ הוא ‎ תזכורת ‎ כואבת ‎ לכך, ‎ שגינסברג ‎ אולי ‎ שינה‎ 
את ‎ אמריקה, ‎ אך ‎ לא ‎ את ‎ האמריקאים.‎ 

כאשר ‎ זכויות ‎ אדם ‎ בסיסיות ‎ הן ‎ עדיין ‎ מוצר, ‎ הנתון ‎ בידיהם‎ 
של ‎ ספסרי-מוסר ‎ וגנבי-דעת, ‎ המשורר ‎ האמיץ ‎ בעל ‎ החיוך‎ 
הנצחי ‎ נותר ‎ עבור ‎ רבים ‎ באמריקה ‎ קוריוז ‎ היסטורי ‎ ותו-לא.‎ 

להלן ‎ פרסום ‎ מחודש ‎ של ‎ טקסט, ‎ שנכתב ‎ בידי ‎ אישה, ‎ אשר‎ 
אינה ‎ מוכנה ‎ להשלים ‎ עם ‎ כך.‎ 

מכתב ‎ נגד ‎ הספד ‎ מרושע,‎ 

שכתב ‎ גיורג' ‎ וייל ‎ על ‎ המשורר ‎ אלן ‎ גינסברג‎ 

הוא ‎ לא ‎ הצליח ‎ לשלוט ‎ בעצמו. ‎ ג׳ורג׳ ‎ וייל ‎ קרוב ‎ לוודאי‎ 
נפגע ‎ אישית ‎ מההספדים ‎ הספונטניים, ‎ מהמחמאות ‎ היוצאות‎ 
מהלב, ‎ שפורסמו ‎ בעיתונים ‎ המובילים ‎ לאחר ‎ מותו ‎ של ‎ אלן‎ 
גינסברג.‎ 

מר ‎ וייל, ‎ מגינם ‎ של ‎ ערכים ‎ מקודשים ‎ לכאורה, ‎ כל ‎ עוד ‎ אלה‎ 
מסייעים ‎ למיוחסים, ‎ לבעלי ‎ זכויות ‎ היתר ‎ ולחשבונות ‎ הבנק‎ 
של ‎ המעמד ‎ שלו, ‎ הוא ‎ לא ‎ זה ‎ שהייתי ‎ מעוניינת ‎ שידריך ‎ את‎ 
הציבור ‎ בענייני ‎ משוררים ‎ ושירה. ‎ כדי ‎ שיוכל ‎ לעשות ‎ זאת‎ 
בצורה ‎ יסודית, ‎ וייל ‎ יהיה ‎ חייב ‎ לחזור ‎ לתנ״ך ‎ ולנכש ‎ מבין‎ 
דפיו ‎ את ‎ הנביאים ‎ האיומים ‎ שניצבו ‎ בפאתי ‎ שערי ‎ ירושלים‎ 
ונשאו ‎ נאומי ‎ תוכחה ‎ נגד ‎ תאוות ‎ הבצע ‎ והאלימות. ‎ וייל ‎ בוודאי‎ 
היה ‎ מוצא ‎ דופי ‎ גם ‎ באותו ‎ בחור ‎ מזוקן, ‎ בעל ‎ שיער ‎ ארוך, ‎ שלא‎ 
נישא ‎ מעולם, ‎ והסתובב ‎ בין ‎ הרגליים ‎ של ‎ כולם ‎ עם ‎ 12  ידידיו,‎ 
מדכדך ‎ את ‎ נושכי ‎ הנשך, ‎ שהסתופפו ‎ בבית ‎ המקדש.‎ 

וייל ‎ רמז ‎ כי ‎ גינסברג ‎ קיבל ‎ מקדמה ‎ בת ‎ שש ‎ ספרות ‎ ממו״ל‎ 
ניו-יורקי ‎ גדול, ‎ כאילו ‎ היה ‎ כאן ‎ איזה ‎ כשל ‎ מצידו. ‎ הוא ‎ לא‎ 
ציין, ‎ כי ‎ מחבר ‎ "נהמה" ‎ ייסד ‎ קרן ‎ שירה ‎ שפתחה ‎ את ‎ ידה‎ 
לעזור ‎ לרבים ‎ מחבריו ‎ למקצוע ‎ לשרוד.‎ 

ג׳ורג׳ ‎ וייל ‎ וחבורת ‎ התקשורת ‎ הימנית ‎ שלו ‎ פועלים ‎ בדרכו‎ 
של ‎ סנטור ‎ ג׳וזף ‎ מקארתי, ‎ שהתעלל ‎ בארצות-הברית ‎ עם‎ 
מחלת ‎ הרדיפה ‎ שלו, ‎ וחשש ‎ כי ‎ קומוניסטים ‎ והומוסקסואלים‎ 
יגנבו ‎ את ‎ המדינה. ‎ בסיכומו ‎ של ‎ דבר, ‎ לאחר ‎ מסע ‎ רדיפות,‎ 
מסעות ‎ ציד ‎ וחרמות, ‎ הוא ‎ רק ‎ הצליח ‎ לפרסם ‎ את ‎ האנשים‎ 
הטובים ‎ של ‎ אמריקה, ‎ כשהוא ‎ עצמו ‎ מוקע.‎ 

אלן ‎ גינסברג ‎ עמד ‎ לצידו ‎ של ‎ חופש ‎ הדיבור ‎ של ‎ כל ‎ אחד‎ 
מאיתנו, ‎ לצד ‎ היופי ‎ שבכל ‎ נשמת ‎ אדם, ‎ ולא ‎ רק ‎ כמה ‎ יחידי‎ 
סגולה ‎ בעיני ‎ עצמם, ‎ הסבורים ‎ כי ‎ הם ‎ מחזיקי ‎ המניות ‎ של‎ 
אמריקה.‎ 

נילי ‎ צירקובסקי, ‎ סן ‎ פרנסיסקו‎ 
עברית: ‎ רועי ‎ צייק׳ ‎ ארד‎ 


ספרים‎ 

זהות ‎ קולקטיבית ‎ פעילה‎ 

בעד ‎ הנגד! ‎ המפלגה ‎ הקומוניסטית ‎ הישראלית,‎ 

1919  -2009; ‎ מאמרים ‎ וכרזות;‎ 

עורכות: ‎ תמר ‎ גוזינסק׳ ‎ ואנגליקה ‎ טים; ‎ עיצוב ‎ -  פרוספר‎ 
בן ‎ הרוש, ‎ קרן ‎ רוזה ‎ לוקסמבורג, ‎ ת״א, ‎ 2009.‎ 

הספרות ‎ העיונית-מחקרית ‎ על ‎ אודות ‎ המפלגה‎ 
הקומוניסטית ‎ בארץ ‎ אינה ‎ רבה. ‎ הסיבה ‎ לכך ‎ -  היותה ‎ מפלגה‎ 
קטנה, ‎ אופוזיציונית, ‎ נרדפת ‎ ומושמצת, ‎ אנטי-ציונית,‎ 
שהתנגדה ‎ למנדט ‎ הבריטי ‎ ולמדיניות ‎ של ‎ ממשלות ‎ ישראל. ‎ גם‎ 
הספרים ‎ שכן ‎ פורסמו, ‎ בארץ ‎ ובעולם, ‎ רובם ‎ אזלו ‎ מהשוק.‎ 

לרגל ‎ חגיגות ‎ תשעים ‎ שנה ‎ למפלגה, ‎ התקיים ‎ באוניברסיטת‎ 
ת״א ‎ (25.3.09), ‎ כנס, ‎ שנישאו ‎ בו ‎ הרצאות ‎ אקדמיות ‎ והוצגה‎ 
תערוכת ‎ כרזות, ‎ המספרות ‎ את ‎ תולדות ‎ המפלגה. ‎ האלבום‎ 
שלפנינו ‎ הוא ‎ מהדורה ‎ מפוארת ‎ ומושקעת ‎ של ‎ אירוע ‎ זה.‎ 

ד״ר ‎ אנגליקה ‎ טים, ‎ מנהלת ‎ המשרד ‎ בת״א ‎ של ‎ קרן ‎ רוזה‎ 
לוקסמבורג, ‎ פותחת ‎ את ‎ הספר ‎ בסקירה ‎ קצרה ‎ של ‎ תולדות‎ 
המפלגה ‎ מפק״פ ‎ ועד ‎ מק״י, ‎ תוך ‎ איזכורו ‎ של ‎ מאיר ‎ וילנר‎ 
כאחד ‎ מ״האבות ‎ המייסדים", ‎ בשל ‎ היותו ‎ בין ‎ החותמים ‎ על‎ 
מגילת ‎ העצמאות. ‎ ד״ר ‎ טים ‎ מדגישה ‎ את ‎ ייחודה ‎ של ‎ המפלגה‎ 
בקשת ‎ הפוליטית ‎ הישראלית, ‎ בעיקר ‎ בשל ‎ התנגדותה‎ 
לציונות, ‎ תמיכתה ‎ העקבית ‎ באינטרנציונליזם, ‎ והתנגדותה‎ 
ללאומנות ‎ ולפערים ‎ כלכליים־חברתיים, ‎ ובהיותה ‎ המפלגה‎ 
היחידה ‎ המגדירה ‎ עצמה ‎ כדו-לאומית. ‎ הסיסמא: ‎ "שתי‎ 
מדינות ‎ לשני ‎ העמים", ‎ שליוותה ‎ את ‎ המפלגה ‎ לכל ‎ אורך‎ 
מאבקיה ‎ המדיניים, ‎ נישאת ‎ עתה ‎ כמעט ‎ בפי ‎ כל.‎ 

המחקר ‎ ההיסטורי-פוליטי ‎ המובהק ‎ ביותר ‎ הוא ‎ פרי ‎ עטו‎ 
של ‎ פרופ׳ ‎ מריו ‎ קסלר ‎ מהמרכז ‎ להיסטוריה ‎ בת ‎ זמננו‎ 
באוניברסיטת ‎ פוטסדאם, ‎ שנושאו: ‎ "הקומינטרן ‎ ופועלי ‎ ציון‎ 
שמאל, ‎ 1919-1922״. ‎ למרבית ‎ הצעירים, ‎ ארגונים ‎ ומפלגות‎ 
אלה ‎ אינם ‎ מוכרים, ‎ אך ‎ בשנים ‎ האמורות ‎ ניטש ‎ הפולמוס‎ 
ביניהם ‎ במלוא ‎ עוזו.‎ 

ד״ר ‎ אילנה ‎ קופמן ‎ מהאוניברסיטה ‎ הפתוחה, ‎ במחקרה ‎ על‎ 
"גיבושה ‎ של ‎ קהילה ‎ לאומית", ‎ מבהירה, ‎ כי ‎ זהות ‎ קולקטיבית,‎ 
המשמשת ‎ מצע ‎ לפוליטיקה, ‎ כולל ‎ זהות ‎ לאומית, ‎ נוצרת‎ 
בסיוע ‎ פעילים ‎ ופעולות ‎ מכוונות ‎ מטרה, ‎ או ‎ חזון, ‎ הנעשות‎ 
לאורך ‎ זמן. ‎ לדעתה, ‎ אין ‎ כמפלגה ‎ הקומוניסטית, ‎ ארגון ‎ דומה‎ 
עם ‎ תשתיות ‎ חברתיות ‎ ומוסדיות ‎ ועם ‎ אידיאולוגיה ‎ מובחנת.‎ 

תמר ‎ גודנסקי ‎ מנתחת ‎ במאמרה ‎ את ‎ הזיקות ‎ בין ‎ מק״י‎ 
לתנועות ‎ שמאליות ‎ ודמוקרטיות. ‎ למרבית ‎ הכישלונות ‎ ליצור‎ 
איחודים ‎ שמאליים ‎ אחראיות ‎ הדחייה ‎ שנדחתה ‎ מק״י ‎ כמפלגה‎ 
לא‎ -ציונית, ‎ והתעמולה ‎ הכוזבת, ‎ לפיה ‎ יהדות ‎ וישראליות‎ 
חופפים ‎ לציונות. ‎ דוגמה ‎ מובהקת ‎ ביותר ‎ לכך ‎ -  התעמולה‎ 
נגד ‎ ח״כ ‎ דב ‎ חנין ‎ בריצתו ‎ לראשות ‎ עיריית ‎ ת״א-יפו.‎ 

עסאם ‎ מח׳ול, ‎ מנהל ‎ מכון ‎ אמיל ‎ תומא ‎ ללימודים‎ 
פלסטיניים ‎ וישראליים, ‎ סוקר ‎ בחיבורו ‎ את ‎ התפתחות ‎ רעיון‎ 
שתי ‎ המדינות, ‎ ישראל ‎ ופלסטין, ‎ ושולליו. ‎ בהמליצו ‎ על ‎ פתרון‎ 
בלבדי ‎ זה ‎ מצביע ‎ מח׳ול ‎ על ‎ התגבשותו ‎ בתפיסות ‎ של ‎ מק״י.‎ 

מעבר ‎ לניתוח ‎ ההיסטורי ‎ של ‎ המפלגה ‎ הקומוניסטית‎ 
ורשימת ‎ אירועים ‎ מרכזיים ‎ בתולדותיה ‎ (ע׳ ‎ 46), ‎ עיקר ‎ הספר‎ 
הן ‎ התמונות ‎ ההיסטוריות ‎ והכרזות ‎ הצבעוניות, ‎ המתעדות ‎ את‎ 
מאבקי ‎ המפלגה, ‎ יעדיה ‎ וחזונה. ‎ 50  תמונות ‎ ומעל ‎ ל-100‎ 
כרזות ‎ מצביעות ‎ בעליל ‎ על ‎ היסטוריה ‎ ארוכת ‎ טווח, ‎ עם ‎ יעדים‎ 
מוגדרים, ‎ של ‎ מפלגה ‎ אופוזיציונית ‎ אמיצה ‎ ולוחמת.‎ 


דן ‎ יהב‎ 


נוזל ‎ המבוי ‎ הסתום ‎ •  עיצומים ‎ באוניברסיטה ‎ ח9תוחה‎ 


המנחים ‎ ומרכזי ‎ ההוראה ‎ באוניברסיטה ‎ הפתוחה ‎ חידשו‎ 
את ‎ מאבקם ‎ ונקטו ‎ בשבוע ‎ שעבר ‎ בעיצומים ‎ נוכח ‎ המבוי‎ 
הסתום ‎ במשא-ומתן, ‎ הקשחת ‎ העמדות ‎ וחוסר ‎ הנכונות‎ 
להתפשר ‎ מצד ‎ ההנהלה. ‎ הסחבת ‎ בהליך ‎ הגישור ‎ מעידה ‎ על‎ 
חוסר ‎ תום ‎ לב ‎ מצד ‎ ההנהלה.‎ 

סגל ‎ ההוראה ‎ השבית ‎ את ‎ הקמפוס ‎ הגדול ‎ של ‎ האוניברסיטה‎ 
הפתוחה ‎ ברמת ‎ אביב ‎ למשך ‎ 24  שעות ‎ וכן ‎ הושבתה ‎ כל‎ 
פעילות ‎ ההוראה, ‎ לשם ‎ קיום ‎ אסיפת ‎ מחאה.‎ 

במשמרת ‎ שהוצבה ‎ בפתח ‎ הקמפוס ‎ המושבת ‎ ברמת ‎ אביב‎ 
ניצבו, ‎ יחד ‎ עם ‎ השובתים, ‎ פעילי ‎ חד״ש ‎ ומק״י. ‎ במקום ‎ הופצו‎ 
גיליונות ‎ של ‎ "זו ‎ הדרך".‎ 

כדאי ‎ להזכיר, ‎ כי ‎ ביוני ‎ 2009  הסתיימה ‎ השביתה ‎ הממושכת‎ 
של ‎ סגל ‎ ההוראה, ‎ לאחר ‎ שהנהלת ‎ האוניברסיטה ‎ הפתוחה‎ 
נאותה ‎ לנהל ‎ מו״מ ‎ עם ‎ נציגות ‎ סגל ‎ ההוראה, ‎ שמטרתו ‎ חתימה‎ 
על ‎ הסכם ‎ קיבוצי. ‎ לאחר ‎ שבעה ‎ חודשים, ‎ וחרף ‎ תהליך‎ 
הגישור, ‎ מועסקים ‎ עדיין ‎ כאלף ‎ חברי ‎ הסגל ‎ כעובדי ‎ קבלן‎ 
זמניים, ‎ ללא ‎ ביטחון ‎ תעסוקתי ‎ ובזכויות ‎ סוציאליות ‎ חלקיות.‎ 

הפגנה ‎ נגד ‎ הפרטת ‎ המכינות‎ 

"הבגרויות ‎ עוד ‎ לא ‎ הופרטו, ‎ אבל ‎ זה ‎ השלב ‎ הבא. ‎ זה ‎ ברור‎ 
לי ‎ כשמש״ ‎ -  כך ‎ מזהיר ‎ פרופ׳ ‎ שי ‎ אהרון, ‎ סגן ‎ רקטור‎ 
אוניברסיטת ‎ ת״א, ‎ בתגובה ‎ לתוצאות ‎ מכרז ‎ משרד ‎ החינוך‎ 
להפעלת ‎ המכינות ‎ הקדם־אקדמיות, ‎ שמשמעותו ‎ -  הפרטה.‎ 

המאבק ‎ בהפרטת ‎ המכינות ‎ הקדם ‎ אקדמיות ‎ עלה ‎ שלב,‎ 
כאשר ‎ אגודת ‎ הסטודנטים ‎ במכללה ‎ האקדמית ‎ ספיר ‎ קיימה ‎ ב-‎ 
23.12  שביתה ‎ בת ‎ שעתיים, ‎ במהלכה ‎ הפגינו ‎ הסטודנטים ‎ נגד‎ 
חדירת ‎ גורמים ‎ מסחריים־עסקיים ‎ למערכת ‎ החינוך ‎ בישראל.‎ 

ליאור ‎ קיי, ‎ פעיל ‎ חד״ש ‎ במכללת ‎ ספיר ‎ ובוגר ‎ המכינה‎ 
הקדם־אקדמית: ‎ "מדובר ‎ באסון ‎ של ‎ ממש. ‎ כיום ‎ לומדים‎ 
בישראל ‎ כ- ‎ 12,000  תלמידים ‎ ב-45 ‎ מכינות. ‎ ב-40 ‎ השנים‎ 
האחרונות, ‎ האחריות ‎ להפעלת ‎ המכינות ‎ הייתה ‎ של ‎ ׳האגודה‎ 
לקידום ‎ החינוך׳. ‎ ההפרטה ‎ תביא ‎ לסגירת ‎ תוכניות ‎ ׳לא‎ 
רווחיות׳ ‎ ולעשיית ‎ רווחים ‎ בתוכניות ‎ אחרות. ‎ מי ‎ צריך ‎ את ‎ זה ‎ ? 
בטח ‎ לא ‎ הסטודנטים. ‎ בעלי ‎ הון ‎ ייהנו ‎ מההפרטה".‎ 

"רמי ‎ לי" ‎ תפצה ‎ עובדת‎ 
שלא ‎ נתקבלה ‎ לעבודה ‎ בשל ‎ הריונה‎ 

חברת ‎ "רמי ‎ לי" ‎ תשלם ‎ פיצויים ‎ ב-30 ‎ אלף ‎ שקל ‎ לאישה‎ 
שביקשה ‎ להתקבל ‎ לעבודה, ‎ אך ‎ נדחתה ‎ מחמת ‎ הריונה.‎ 

הפיצויים ‎ הושגו ‎ בהסכם ‎ פשרה ‎ בין ‎ הצדדים, ‎ שאושר ‎ בבית‎ 
הדין ‎ האזורי ‎ לעבודה ‎ בתל ‎ אביב. ‎ "רמי ‎ לי", ‎ שהיא ‎ רשת‎ 
אופנה ‎ לנשים ‎ בהיריון, ‎ תפצה ‎ מבלי ‎ להודות ‎ בטענות ‎ נגדה.‎ 

"ההחלטה ‎ אם ‎ לקבל ‎ מועמדים ‎ לעבודה ‎ צריכה ‎ להתבסס‎ 
על ‎ שיקולים ‎ עניינים ‎ ומקצועיים ‎ ועל ‎ רקע ‎ התאמה ‎ לתפקיד.‎ 
הסכם ‎ הפשרה ‎ בעניין ‎ זה ‎ הוא ‎ תמרור ‎ אזהרה ‎ נוסף ‎ למעסיקים‎ 
מפלים״ ‎ -  קבעה ‎ עו״ד ‎ שרון ‎ אברהם־ויס, ‎ נציבה ‎ אזורית ‎ של‎ 
משרד ‎ התמ״ת ‎ במחוז ‎ תל ‎ אביב.‎ 


הפגנות ‎ במלאות ‎ שנה ‎ למלחמת ‎ עזה‎ 

במענה ‎ לקריאתה ‎ של ‎ החברה ‎ האזרחית ‎ בעזה, ‎ התארגנה‎ 
תנועת ‎ מחאה ‎ בינלאומית ‎ לשבירת ‎ המצור ‎ על ‎ הרצועה.‎ 
תנועת ‎ המחאה ‎ תקיים ‎ ביום ‎ ה׳, ‎ 31.12, ‎ בשעה ‎ 10.30  הפגנה‎ 
משני ‎ צדדיו ‎ של ‎ מחסום ‎ ארז, ‎ בתביעה ‎ להסיר ‎ מייד ‎ את‎ 
המצור. ‎ ועדת ‎ המעקב ‎ העליונה ‎ לענייני ‎ הערבים ‎ בישראל‎ 
מארגנת ‎ את ‎ המחאה ‎ בצד ‎ הישראלי. ‎ להזמנת ‎ מקומות‎ 
באוטובוס ‎ היוצא ‎ מיפו ‎ למחסום ‎ ארז, ‎ נא ‎ להתקשר ‎ לטלפון‎ 
2451455-054.‎ 

הוועדה ‎ היפואית ‎ למען ‎ עזה ‎ ארגנה ‎ במוצ״ש, ‎ 26.12,‎ 
תהלוכה ‎ בתביעה ‎ להסרת ‎ המצור ‎ על ‎ עזה. ‎ התהלוכה ‎ יצאה‎ 
מרחבת ‎ שיכוני ‎ הערבים ‎ ברח׳ ‎ קדם ‎ והסתיימה ‎ בעצרת ‎ מחאה‎ 
בגן ‎ עזה‎ (גן ‎ השניים).‎ 

קורס ‎ הכשרת ‎ כתבי ‎ תקשורת ‎ עצמאיים‎ 

הטלוויזיה ‎ החברתית ‎ פותחת ‎ ב-11 ‎ בינואר ‎ בת״א ‎ קורס‎ 
להכשרת ‎ כתבי/ות ‎ תקשורת ‎ עצמאית. ‎ הקורס ‎ יקנה ‎ ידע‎ 
תיאורטי ‎ ומעשי ‎ בצילום, ‎ עריכה ‎ והפקת ‎ כתבות ‎ בטלוויזיה.‎ 
פרטים ‎ על ‎ הקורס ‎ -  500131. 019-11 ./\1./6\/6\/6\‎ 

בת״א ‎ נפתחות ‎ שתי ‎ קבוצות ‎ חדשות‎ 
של ‎ הנוער ‎ הקומוניסט■‎ 

בתחילת ‎ חודש ‎ ינואר ‎ יפתחו ‎ שתי ‎ קבוצות ‎ של ‎ הנוער‎ 
הקומוניסטי‎ (בנק״י) ‎ בתל ‎ אביב. ‎ הקבוצות ‎ מיועדות ‎ לבני‎ 
ובנות ‎ נוער ‎ בגיל ‎ 14-15  ובגיל ‎ 16-18, ‎ ויודרכו ‎ ע״י ‎ צוות‎ 
ההדרכה ‎ של ‎ סניף ‎ תל ‎ אביב ‎ של ‎ בנק״י.‎ 

לפרטים ‎ נוספים ‎ והרשמה: ‎ 6230249-050 
וחסם‎ .311 ‎ וח9@/\151.11ח3כ1‎ 

ישיבת ‎ המזכירות ‎ הארצית ‎ של ‎ חד״ש‎ 

תתקיים ‎ בשבת, ‎ 2  בינואר, ‎ בשעה ‎ 10.00 
במשרדי ‎ חד״ש ‎ בחיפה.‎ 

על ‎ סדר ‎ היום:‎ 

המצב ‎ הפוליטי ‎ וההכנות ‎ לוועידת ‎ חד״ש‎ 

הגדה ‎ השמאלית‎ 

אחד ‎ העם ‎ 70, ‎ תל-אביב‎ 
ביום ‎ א׳, ‎ 3  בינואר, ‎ בשעה ‎ 20.00 

לרגל ‎ הופעת ‎ ספרו ‎ של ‎ בנימין ‎ גונן‎ 

"חיים ‎ אדומים"‎ 

רב ‎ שיח ‎ בנושא:‎ 

ההסתדרות ‎ ומעמד ‎ העובדים ‎ בישראל‎ 
בהשתתפות ‎ גרשון ‎ גלמן, ‎ יו״ר ‎ מרחב ‎ ת״א-יפו‎ 
העיתונאי ‎ אבשלום ‎ קווה, ‎ המשפטנית ‎ מור ‎ סטולר,‎ 
ובנימין ‎ גונן. ‎ המנחה‎ :  ד״ר ‎ אפרים ‎ דויד■‎ 

